Diari Oficial de la Generalitat Valenciana


Sumari del DOGV 9194, del 14-10-2021 (2021/9947)

RESOLUCIÓ de 30 de setembre de 2021, del director general de Relacions amb les Corts, de la Presidència de la Generalitat, per la qual es publica el conveni de col·laboració entre Turisme Comunitat Valenciana i l'Ajuntament de Vallibona, per al foment del turisme paleontològic a la Comunitat Valenciana, amb la instal·lació i senyalització d'una rèplica de dinosaure al jaciment paleontològic del municipi, en l'exercici de 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9194

Data del DOGV
:   14-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9947


Data del document
:   30-09-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 de setembre de 2021, del director general de Relacions amb les Corts, de la Presidència de la Generalitat, per la qual es publica el conveni de col·laboració entre Turisme Comunitat Valenciana i l'Ajuntament de Vallibona, per al foment del turisme paleontològic a la Comunitat Valenciana, amb la instal·lació i senyalització d'una rèplica de dinosaure al jaciment paleontològic del municipi, en l'exercici de 2021. [2021/9947]  
  
  
Turisme Comunitat Valenciana i l'Ajuntament de Vallibona han subscrit, prèvia tramitació reglamentària, el dia 1 de juliol de 2021, el conveni de col·laboració per al foment del turisme paleontològic a la Comunitat Valenciana, amb la instal·lació i senyalització d'una rèplica d'un dinosaure al jaciment paleontològic del municipi en l'exercici 2021, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 20 d'agost de 2021 i número 1620/2021, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 30 de setembre de 2021.- El director general de Relacions amb les Corts: Antonio Torres Salvador.  
  
  
CONVENI DE COL·LABORACIÓ, ENTRE TURISME COMUNITAT VALENCIANA I L'AJUNTAMENT DE VALLIBONA, PER AL FOMENT DEL TURISME PALEONTOLÒGIC A LA COMUNITAT VALENCIANA, AMB LA INSTAL·LACIÓ I SENYALITZACIÓ D'UNA RÈPLICA DE DINOSAURE EN EL JACIMENT PALEONTOLÒGIC DEL MUNICIPI EN L'EXERCICI 2021  
  
D'una part, Francesc Colomer Sánchez, secretari autonòmic de Turisme i president de l'entitat Turisme Comunitat Valenciana, en virtut del que disposen el Decret 151/2018, de 21 de setembre, del Consell, de nomenament com a secretari autonòmic de Turisme (DOGV 24.09.2018) i l'article 19 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 12.07.2019), que intervé en aquest acte en nom i representació d'aquesta entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposen l'article 12 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, i el Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 29.01.2020). El domicili d'aquesta entitat de dret públic, a l'efecte d'aquest document, és el situat a València, C/ de la Democràcia, 77, Ciutat Administrativa 9 d'Octubre, torre II, planta tercera.  
  
La seua legitimació i representació en aquest acte es deriva del que s'estableix en l'article 13.4 de la llei 15/2018, de 7 de juny, i en l'article 31 apartat dos, lletra d, del Decret 7/2020, de 17 de gener, del Consell, en la virtut dels quals el president de Turisme Comunitat Valenciana exercirà la representació permanent d'aquesta entitat en la signatura de convenis. La signatura d'aquest conveni està autoritzada per l'acord del Consell, de data 11 de juny de 2021.  
I d'una altra part, Juan José Palomo Ferrer, alcalde-president de l'Ajuntament de Vallibona, la legitimació i representació del qual per a aquest acte es deriva de la seua condició i càrrec d'alcalde-president de l'esmentat ajuntament, autoritzat per a subscriure aquest conveni, d'acord amb el que disposa l'article 21.1.b de la Llei 7/1985, de 2 d'abril, reguladora de les bases de règim local. El conveni compta amb l'aprovació prèvia de la Junta de Govern Local, per acord de data 4 de juny de 2021, que també habilita l'alcalde per a la signatura del conveni.  
  
Ambdues parts, segons intervenen,  
Exposen  
  
Primer. Turisme Comunitat Valenciana té a càrrec seu el foment de l'activitat turística, el desenvolupament i millora del sector turístic, la creació, la implantació i l'adequació de nous productes i recursos turístics, i especialment pel que fa a aquest conveni, li correspon també a Turisme Comunitat Valenciana la «planificació i la contribució a la vertebració i la dinamització turística del territori», segons estableix l'apartat d, de l'article 20, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística.  
  
Segon. L'Ajuntament de Vallibona, municipi turístic situat a la comarca dels Ports, amb una gran riquesa paisatgística i àmplia varietat faunística, té interés a promoure la instal·lació i la senyalització en aquest d'una rèplica de dinosaure, i considera aquesta iniciativa necessària per a la posada en valor turístic del municipi, atés que això l'ajudaria a realçar l'atractiu turístic del jaciment paleontològic, en el qual recentment s'ha descobert una nova espècie de dinosaure teròpode denominat Vallibonavenatrix cani.  
Tercer. L'ajuntament té interés a comptar amb la col·laboració de Turisme Comunitat Valenciana (d'ara en avant Turisme CV) en el desenvolupament del turisme paleontològic en el municipi i, per a això, durà a terme inversions en l'equipament i l'adequació del jaciment paleontològic, actuacions que es resumeixen en:  
- Realització de les obres d'adequació de la zona del jaciment paleontològic del municipi.  
- Instal·lació de la rèplica de dinosaure Vallibonavenatrix cani en aquest emplaçament.  
- Acotament de la zona destinada a la senyalització de la rèplica amb una tanca de fusta i un panell informatiu.  
- Redacció del projecte i l'assistència tècnica externa per a la supervisió dels treballs i la coordinació de la seguretat i salut.  
Quart. Ambdues parts coincideixen en la conveniència de realitzar una actuació per al condicionament del jaciment, d'acord amb l'exposat anteriorment, i consideren adequat a les seues respectives competències i, fins i tot, concurrent la col·laboració per a l'execució d'aquesta actuació a través de l'atorgament d'aquest conveni de col·laboració regulador d'una subvenció en règim de concessió directa prevista en l'article bàsic 22.2.a) de la Llei 38/2003, de 17 de novembre, general de subvencions, i l'article 168.1.a) de la Llei de la Generalitat 1/2015, de 6 de febrer, d'hisenda pública, del sector públic instrumental i de subvencions, en tant es tracta de subvenció prevista nominativament en la Llei de pressupostos de la Generalitat per a 2021.  
  
Cinqué. Amb data 24 de març de 2021, l'Ajuntament de Vallibona, assabentat de l'existència de la línia de subvenció S0900000, del capítol VII, programa 33 «Excel·lència i sostenibilitat turística», subprograma 330, Foment del turisme paleontològic a la Comunitat Valenciana, que té per objecte la instal·lació i la senyalització d'una rèplica de dinosaure en el jaciment paleontològic del municipi en els pressupostos de Turisme per a 2021, per import de 20.000 euros, aporta sol·licitud per a la realització d'actuacions en col·laboració.  
  
Sisé. L'ajuda, la concessió de la qual s'articula a través d'aquest conveni, està inclosa en el Pla estratègic de subvencions de la Presidència de la Generalitat i els seus organismes públics, per al període 2021-2023, aprovat per Resolució de 26 de febrer de 2021, de la Presidència de la Generalitat (DOGV 9033, 03.03.2021), en l'apartat que fa referència a Turisme CV, concretament en l'objectiu estratègic 3 «Foment del turisme paleontològic a la Comunitat Valenciana», tenint per objecte la instal·lació i la senyalització d'una rèplica de dinosaure en el jaciment paleontològic de Vallibona.  
Seté. La Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, el Pla estratègic de turisme de la Comunitat Valenciana 2020'2025, i el Llibre blanc per a una nova estratègia turística de la Comunitat Valenciana, documents de bases que marquen les principals línies d'actuació en matèria de turisme per part de la Generalitat, incideixen en la millora integral de la qualitat dels destins, els serveis i els productes turístics valencians, així com en l'impuls a la diversificació de la nostra oferta mitjançant la posada en valor dels recursos municipals, línia aquesta última en la qual s'emmarca l'objecte d'aquest conveni.  
Huité. En atenció a l'execució del programa Turisme accessible de l'esmentat Pla estratègic de turisme de la Comunitat Valenciana 2020'2025, durant la planificació, l'execució i el desenvolupament de les actuacions objecte en aquest conveni, es tractarà de promoure la inclusió i l'accessibilitat universal, a fi de fer un pas més per a afavorir la millora en aquest àmbit per damunt d'allò que estableix la preceptiva normativa aplicable, considerant l'accessibilitat i la inclusió de manera transversal i com a element diferenciador de l'oferta turística de la Comunitat Valenciana.  
És per això, que ambdues entitats acorden formalitzar aquest conveni, segons les següents  
  
Clàusules  
  
Primera. Objecte  
Constitueix l'objecte d'aquest conveni, regular el règim de col·laboració, entre les parts signants, per a les actuacions previstes dirigides a posar en valor el municipi de Vallibona i fomentar el turisme paleontològic i el seu jaciment. Aquestes actuacions d'inversió en l'equipament i l'adequació del jaciment paleontològic que es desenvoluparan, seran les següents:  
- Realització de les obres d'adequació de la zona del jaciment paleontològic del municipi.  
- Instal·lació de la rèplica de dinosaure Vallibonavenatrix cani en aquest emplaçament.  
- Acotament de la zona destinada a la senyalització de la rèplica amb una tanca de fusta i un panell informatiu.  
- Redacció del projecte i l'assistència tècnica externa per a la supervisió dels treballs i la coordinació de la seguretat i salut.  
Per a això, es procedeix, a través d'aquest conveni, a la concessió directa, en l'exercici 2021, d'una subvenció nominativa a l'Ajuntament de Vallibona, en els termes que estableixen l'article 168.1.a) de la Llei de la Generalitat 1/2015, de 6 de febrer, d'hisenda pública, del sector públic instrumental i de subvencions; els articles 22.2.a i 28.1 de la Llei 38/2003, de 17 de novembre, general de subvencions; i l'article 11.4.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
Segona. Obligacions generals de Turisme Comunitat Valenciana  
2.1. Import de la subvenció.  
L'Entitat Turisme CV subvencionarà a l'Ajuntament de Vallibona la totalitat del cost de l'actuació descrita en la clàusula primera d'aquest conveni fins a un import màxim de VINT MIL EUROS (20.000 euros), IVA inclòs, amb càrrec a l'aplicació pressupostària del capítol VII, programa »Foment del turisme paleontològic a la Comunitat Valenciana» (S0900000), la qual té per objecte la instal·lació i la senyalització d'una rèplica de dinosaure en el jaciment paleontològic del municipi de Vallibona dels pressupostos de Turisme Comunitat Valenciana per a 2021.  
  
Aquesta subvenció es considera incompatible amb altres subvencions, ajudes, ingressos o recursos, per a la mateixa finalitat, procedents de qualsevol administració o entitat pública o privada, nacional, de la Unió Europea o d'organismes internacionals.  
2.2. Reajustament de l'import de subvenció.  
Tenint en compte que Turisme CV, amb el límit de l'import màxim abans fixat de 20.000 euros, finança el pressupost de l'actuació, en cas que es produïra alguna baixa per diferència entre el pressupost de licitació i el d'adjudicació de l'actuació i no arribara a l'esmentat màxim, el finançament es veurà reduït en l'import definitivament adjudicat i executat. Aquest import es destinarà al pagament de conceptes directament relacionats amb l'objecte del conveni. Si per qualsevol causa s'excedira el límit màxim de l'import de la subvenció nominativa abans establit, aquest excés serà íntegrament costejat per l'Ajuntament.  
  
2.3. Forma de pagament.  
Turisme CV satisfarà a l'Ajuntament de Vallibona l'import de l'ajuda anteriorment establida, una vegada realitzada l'actuació objecte d'aquest conveni i complides totes les obligacions, les condicions i els tràmits establits en aquest. Per a efectuar el pagament efectiu a l'Ajuntament, es verificarà el compliment del pagament material respecte de les obligacions contretes per l'Ajuntament, sobre les despeses justificades en l'apartat 4.1.c de justificació de la inversió.  
2.4. Publicitat.  
Ambdues parts publicaran el text íntegre del conveni, una vegada subscrit, tal com estableixen els articles 9.1 i 10 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i el Decret 105/2017, de 28 de juliol, del Consell, de desplegament de la llei, així com l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana, que preveu la publicació del conveni en el diari oficial corresponent.  
  
Tercera. Obligacions generals de l'ajuntament  
Correspon a l'Ajuntament de Vallibona el compliment de les següents obligacions:  
3.1. Executar l'actuació d'adequació i millora per a la posada en valor del recurs turístic del jaciment paleontològic i la instal·lació de la rèplica de dinosaure.  
3.1.2. Sol·licitar, gestionar i obtindre qualsevol permís, autorització i llicència tant d'organismes públics com de privats que siguen necessaris per a l'execució de l'actuació objecte d'aquest conveni, de tal manera que s'ajuste a dret, i quede Turisme CV desvinculada de qualsevol responsabilitat, si per qualsevol circumstància aquelles no s'obtenen, i especialment aquells permisos que resulten preceptius per la normativa de protecció del patrimoni històric, arqueològic o mediambiental.  
  
3.1.3. Executar directament el projecte d'inversió objecte d'aquest conveni, o contractar-lo a través d'algun dels procediments que corresponga dels previstos en la Llei 9/2017, de 8 de novembre, de contractes del sector públic.  
L'Ajuntament podrà subcontractar, si escau, fins al 100 % de l'import de l'activitat objecte d'aquest conveni, i en aquest cas, s'estarà al que disposa l'article 29 de la Llei 38/2003, de 17 de novembre, general de subvencions.  
3.1.4. Destinar l'actuació que es duga a terme en virtut del que disposa aquest conveni, a la fi de l'establit en aquest, durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables.  
L'incompliment d'aquesta obligació de destí, que es produirà en tot cas amb l'alienació o gravamen del bé, serà causa de reintegrament, i per tant, el bé quedarà afecte al pagament d'aquest reintegrament, amb les excepcions previstes en l'article 31.4 i 5 de la Llei 38/2003, de 17 de novembre, general de subvencions.  
3.2. A més de les obligacions anteriorment esmentades, l'Ajuntament, així mateix, s'obliga a:  
a) Comunicar a Turisme CV, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats.  
  
b) Reintegrar, d'acord amb el que disposa la Llei de subvencions, les quantitats percebudes en virtut d'aquest conveni a més de l'interés de demora, que puga correspondre, des del moment del pagament de la subvenció, segons el que estableix la clàusula sisena d'aquest conveni.  
  
3.3. De conformitat amb el que preveu l'article 3, de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei 38/2003, de 17 de novembre, general de subvencions, l'Ajuntament queda exonerat d'acreditar el compliment de les obligacions tributàries i amb la Seguretat Social.  
  
  
Quarta. Justificació de la inversió  
4.1. Documentació. Com a requisit necessari per al pagament de la subvenció, l'Ajuntament haurà de justificar la inversió, amb l'aportació de la documentació següent:  
a) Factures de les despeses (i certificacions d'obra per a les partides de despeses d'inversió que tinguen aquesta consideració), o còpies acarades d'aquestes, de data de l'any 2021, corresponent als conceptes que conformen l'objecte del conveni. El desglossament de les factures i/o certificacions haurà de tindre suficient nivell de detall que permeta acreditar les actuacions realitzades.  
b) Informe tècnic dels treballs realitzats, emés pels serveis competents de l'Ajuntament, en què es detalle l'actuació i les despeses a què fan referència les factures (i certificacions), completat, si és possible, amb fotografies del desenvolupament de l'actuació, i acompanyat, si escau, en el cas d'obres, del certificat de conformitat emés per la direcció tècnica de l'actuació.  
c) Document acreditatiu del reconeixement de les obligacions contretes sobre les factures esmentades en l'apartat a anterior, expedit per òrgan competent de l'Ajuntament dins del termini límit de presentació de tota la documentació justificativa de la subvenció atorgada. Si l'execució de les actuacions la realitza la mateixa entitat, haurà de remetre's a Turisme CV les còpies compulsades de tots els documents de reconeixement d'obligacions directament relacionats amb les despeses de l'actuació.  
d) Declaració responsable sobre si s'han percebut o no altres subvencions o ajudes públiques o privades per al finançament de l'actuació, i, en el seu cas, procedència i import d'aquestes, així com de no ser deutor de la Generalitat per reintegrament d'altres subvencions, i de no incórrer en cap de les circumstàncies recollides en els articles 13.2 de la Llei 38/2003, de 17 de novembre, general de subvencions.  
e) Declaració responsable sobre el caràcter compensable o no de l'IVA suportat.  
f) Acreditació per part de l'òrgan competent de l'Ajuntament d'haver seguit en la contractació de la actuació objecte de la subvenció, el procediment que corresponga dels previstos en la Llei 9/2017, de 8 de novembre, de contractes del sector públic, i altra normativa en la matèria.  
g) Acreditació de disposar de qualssevol permisos, autoritzacions i llicències tant d'organismes públics com privats que siguen necessaris per a l'execució de l'actuació objecte d'aquest conveni, o declaració de l'organisme que indique el compliment d'aquest apartat.  
h) Acreditació d'estar al corrent en el compliment de les obligacions de rendició de comptes anuals, davant la Sindicatura de Comptes.  
  
4.2. Termini de presentació de la documentació.  
El termini límit de presentació de tota la documentació justificativa que figura en l'apartat anterior serà de 30 dies naturals des de la data de l'última factura, sense que, en cap cas, i amb independència de la data de la factura, puga excedir aquesta aportació de documentació justificativa el 30 de desembre de 2021.  
  
Cinquena. Execució de l'actuació  
5.1. Termini d'execució de l'actuació subvencionada. L'execució de l'actuació objecte d'aquest conveni serà la determinada per l'ajuntament en la seua contractació (en cas d'obres que requerisquen un projecte, serà la prevista en aquest document), sense que en cap cas puga excedir el 21 de desembre de 2021.  
5.2. Control i seguiment tècnic de l'actuació subvencionada. El control de l'execució i seguiment tècnic de l'actuació serà realitzada pel personal tècnic designat per l'Ajuntament, que podrà ser supervisat per Turisme CV, sense perjudici de les funcions atribuïdes a la Comissió de Seguiment establides en la clàusula desena del conveni.  
  
5.3. Senyalització de les obres. A més de la senyalització de seguretat que resulte preceptiva per a les obres, aquestes podran ser senyalitzades mitjançant l'oportú cartell en el qual s'indicarà que aquestes es realitzen en col·laboració entre Turisme CV i l'Ajuntament; el seu contingut i duració s'haurà d'ajustar al compliment a de la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
  
Sisena. Procediment de modificació, resolució i reintegrament  
Turisme CV podrà resoldre i deixar sense efecte aquest conveni, en el supòsit d'incompliment de les obligacions en aquest establides per part de l'Ajuntament o per impossibilitat d'execució de les actuacions d'acord amb les condicions establides.  
Així mateix, seran causes de resolució, a més de les anteriorment establides, l'acord mutu de les parts, sempre que raons d'interés públic faça innecessària o inconvenient la continuïtat del conveni, o la renúncia expressa de l'Ajuntament per causes sobrevingudes, sense perjudici del que preveuen les clàusules tercera i quarta d'aquest conveni.  
  
En el supòsit d'extinció del conveni per causes diferents de la conclusió del termini de la seua vigència, les actuacions en curs d'execució es finalitzaran en la forma que decidisca la Comissió de Seguiment.  
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en tots els casos i en les termes establits en l'art. 37 de la Llei 38/2003, de 17 de novembre, general de subvencions, i en particular per:  
a) Incompliment de l'obligació de justificació, especialment de l'establida en la clàusula quarta d'aquest conveni.  
b) Obtenció de la subvenció sense reunir les condicions establides en aquest conveni o altra normativa aplicable.  
c) Incompliment de la finalitat de la subvenció concedida en virtut d'aquest conveni.  
d) Incompliment de les condicions i obligacions assumides per l'Ajuntament en virtut d'aquest conveni.  
e) Haver obtingut altres ajudes o subvencions per a la mateixa finalitat que la prevista en aquest conveni, de tal quantia que, aïlladament o en concurrència amb aquesta última o amb altres subvencions o ajudes d'altres administracions públiques o d'altres ens públics o privats, supere el cost de l'actuació objecte d'ajuda a través d'aquest conveni.  
Els conflictes que puguen sorgir de la interpretació i el desenvolupament d'aquest conveni hauran de ser solucionats per la Comissió de Seguiment, prevista en la clàusula desena del conveni, corresponent la modificació i la resolució d'aquest als titulars dels òrgans superiors i dels centres directius, d'acord amb el que preveu l'article 6.1 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre. En tot cas serà aplicable el que estableixen la Llei 38/2003, de 17 de novembre, general de subvencions, i la Llei 1/2015, de 6 de febrer, d'hisenda pública, del sector públic instrumental i de subvencions.  
  
Setena. Règim de penalitzacions  
L'Ajuntament donarà compte a Turisme CV dels possibles retards en l'execució de l'actuació, amb les conseqüències previstes en la Llei general de subvencions.  
L'ajuntament està obligat a establir en els plecs de condicions de les contractacions que realitze per a l'execució de les actuacions objecte de subvenció, el règim de penalitzacions establit en els articles 192 i següents de la Llei 9/2017, de 8 de novembre, de contractes del sector públic i les corresponents penalitzacions per demora.  
  
  
Huitena. Efectes i vigència  
aquest conveni produirà efectes a partir de la data de la seua signatura i mantindrà la seua vigència fins al 31 de desembre de 2021, sense perjudici de l'anteriorment establit respecte al termini d'aportació de la documentació justificativa de l'execució de l'actuació objecte d'aquest conveni. No obstant això, les despeses subvencionables poden haver-se executat des de l'1 de gener de 2021.  
  
Novena. Règim jurídic i jurisdicció  
aquest conveni regula la concessió d'una subvenció nominativa a favor de l'Ajuntament de Vallibona, per la qual cosa el seu règim jurídic és l'establit en els preceptes de caràcter bàsic de la Llei 38/2003, de 17 de novembre, general de subvencions, i desenvolupats en el seu reglament aprovat per Reial decret 887/2006, de 21 de juliol, així com el que estableix la Llei de la Generalitat 1/2015, de 6 de febrer, d'hisenda pública, del sector públic instrumental i de subvencions, i queda subsumit aquest cas en el supòsit de subvenció en règim de concessió directa previst en l'article bàsic 22.2.a) de l'esmentada Llei 38/2003, de 17 de novembre, i en el correlatiu article 168.1.a de l'esmentada Llei 1/2015, de 6 de febrer, en la mesura que es tracta de subvenció prevista nominativament en la Llei de pressupostos de la Generalitat.  
  
Quant a la tramitació i formalització es regeix pel Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, i per la normativa bàsica que conté el capítol VI del títol preliminar de la Llei 40/2015, d'1 d'octubre, de règim jurídic del sector públic.  
La solució, en primera instància, de les controvèrsies d'interpretació i compliment que puguen plantejar-se respecte del conveni subscrit, correspondrà a la Comissió de Seguiment prevista en la clàusula següent, si no s'aconsegueix solució o acord a través d'aquesta via, la resolució de la qüestió o qüestions litigioses sorgides correspondrà als òrgans de la jurisdicció contenciosa administrativa competents per raó de la matèria.  
  
  
Desena. Comissió de seguiment  
es crea una comissió de seguiment d'aquest conveni amb les següents funcions:  
a) Supervisar l'execució del conveni, així com adoptar les decisions i dictar les instruccions necessàries amb la finalitat d'assegurar la correcta realització de les activitats convingudes, incloent a aquest efecte la solució, en primera instància, de les controvèrsies d'interpretació i compliment que puguen plantejar-se respecte del conveni subscrit.  
b) Informar les parts dels retards i incidències que es puguen presentar durant l'execució del conveni.  
c) Analitzar i proposar les actuacions que, en l'àmbit objecte del conveni, es consideren oportunes per ambdues parts.  
La comissió de seguiment estarà constituïda per tres persones representants, dues designades per la direcció de Turisme CV que assumiran la presidència i la secretaria de la Comissió, i la tercera representant serà designada per l'ajuntament beneficiari.  
En la designació de les persones representants de Turisme CV es procurarà la presència equilibrada d'homes i dones, en aplicació del que preveu el II Pla d'igualtat de dones i homes de l'Administració de la Generalitat, aprovat per l'Acord del Consell de 10 de març de 2017.  
  
Les còpies de les actes, els acords o els informes que, si escau, emeta la Comissió de Seguiment en el desenvolupament i l'execució de les funcions que tinga assignades, es remetran a la Direcció de Turisme CV.  
El funcionament i l'adopció d'acords estaran regulats pel que preveuen els articles 15 i següents de la Llei 40/2015, d'1 d'octubre, de règim jurídic del sector públic.  
Les atribucions de la comissió no podran afectar les que la Llei 38/2003, de 17 de novembre, general de subvencions, conferisca a Turisme CV com a òrgan subvencionador.  
  
Onzena. Compatibilitat amb la normativa europea sobre ajudes públiques  
1. Aquest conveni és compatible amb el mercat interior, atés que les seues disposicions no afecten els intercanvis comercials entre els estats membres, d'acord amb el que disposa l'article 107.1 del Tractat de Funcionament de la Unió Europea, i no té els requisits acumulatius exigits en aquest article, ja que l'objecte del conveni és la col·laboració no amb una empresa, sinó amb una entitat pública de caràcter local que actua servint amb objectivitat els interessos generals, en virtut de les potestats que per la seua naturalesa té atribuïdes, en concret, l'exercici de l'acció de foment del turisme en el seu conjunt i l'impuls de nous recursos turístics. Així mateix, atés l'impacte estrictament local de l'actuació, aquesta no afecta el comerç intracomunitari.  
  
2. En tractar-se d'un conveni no subjecte a l'article 107.1 del Tractat de Funcionament de la Unió Europea, i d'acord amb el que estableix l'article 3.4 del Decret 128/2007, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida mitjançant aquest conveni no requereix notificació o comunicació a la Comissió Europea.  
  
En prova de conformitat de tot el que s'esmentat més amunt, les parts compareixents, fent ús de les facultats conferides, signen aquest document.  
  
El president de Turisme Comunitat Valenciana,  
 01.07.2021  
Francesc Colomer Sánchez  
  
L'alcalde-president de l'ajuntament de Vallibona,   
01.07.2021  
Juan José Palomo Ferrer